Mældur hefur verið heildarstyrkur kvikasilfurs í átta sýnum af hrefnukjöti úr vísindaveiðum Íslendinga . Meðaltal mælinganna var um 90 µg / kg eða meir en tvöfalt lægra en meðaltal kvikasilfurs í hrefnu , sem Norðmenn veiddu 2002 , en það var um 230 µg / kg . Þetta meðaltal fyrir hrefnuna í veiðum Norðmanna er jafnframt hærra en hæsta mælda gildið í íslenska hrefnukjötinu en þess að geta að norskt hrefnukjöt er á íslenskum markaði . Fóstri í móðurkviði og nýburum er meiri hætta búin af völdum kvikasilfurs og með nýútgefnum ráðleggingum til barnshafandi kvenna og kvenna með börn á brjósti er viðkvæmt lífsstig látið njóta vafans og standa því ráðleggingar til þessa hóps um að takmarka neyslu hrefnukjöts við tvær máltíðir á viku eða sjaldnar .